Diari Oficial de la Generalitat Valenciana


Sumari del DOGV 7320, del 18-07-2014 (2014/6601)

Informació pública sobre l'inici de la fase de consultes i posada a disposició del públic de la versió preliminar del pla general, de l'informe de sostenibilitat ambiental, estudi del paisatge i documentació complementària.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7320

Data del DOGV
:   18-07-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/6601


Data del document
:   11-07-2014

Organisme emissor
:   Ajuntament de l'Alcúdia de Crespins

Tipus de document
:   Anunci

Correcció d'errades

 Descriptors 

:   * Alcúdia de Crespins, l'
    * administració local
    * pla d'urbanisme

Informació pública sobre l'inici de la fase de consultes i posada a disposició del públic de la versió preliminar del pla general, de l'informe de sostenibilitat ambiental, estudi del paisatge i documentació complementària. [2014/6601]  
El Ple de l'Ajuntament de l'Alcúdia de Crespins, en la sessió plenària del dia 10 de juliol de 2014, va acordar iniciar la fase de consultes, la posada a la disposició del públic i sotmetre a informació pública, per mitjà de la corresponent publicació en el Diari Oficial de la Comunitat Valenciana, en el tauler d'anuncis de l'Ajuntament i en un diari no oficial d'àmplia difusió en la localitat, la versió preliminar del Pla General, junt amb el corresponent informe de sostenibilitat ambiental, l'estudi del paisatge, el Pla de Participació Pública i l'informe de resultats d'este, junt amb la resta de la documentació que ho integra com ara els annexos i els estudis complementaris.  
De conformitat amb el que establix l'article 10 de la Llei 9/2006, de 28 d'abril, sobre avaluació dels efectes de determinats plans i programes en el medi ambient, i en l'article 83 de la Llei 16/2005, de 30 de desembre, Urbanística Valenciana, se sotmet la documentació esmentada a un període de consultes, posada a la disposició i informació pública durant un període de 45 dies hàbils, comptadors a partir de l'endemà de publicació d'este anunci en el Diari Oficial de la Comunitat Valenciana, als efectes que puga ser examinat per les persones físiques o jurídiques que es consideren interessades, les administracions públiques afectades i els grups d'interés que ho desitgen.  
A estos efectes, la documentació podrà ser examinada en les dependències d'urbanisme de l'Ajuntament de l'Alcúdia de Crespins -plaça de la Constitució, número 3, de l'Alcúdia de Crespins-, en dies hàbils i horaris d'oficina -de dilluns a divendres, de 09.00 hores a 15.00 hores-, així com en la pàgina web municipal -?www.lalcudiadecrespins.es?-, i igualment es podran presentar, durant el període esmentat, les al·legacions, les reclamacions i els suggeriments que es consideren convenients, per qualsevol dels mitjans previstos en la Llei 30/1992, de Règim Jurídic de les Administracions Públiques i del Procediment Administratiu Comú.  
A fi de rebre una millor atenció i informació, podran ser atesos personalment amb la concertació de la corresponent cita prèvia, que hauran de sol·licitar a l'Ajuntament de l'Alcúdia de Crespins.  
  
Cosa que es fa pública perquè se'n prenga coneixement i als efectes oportuns.  
  
L'Alcúdia de Crespins, 11 de juliol de 2014.- L'alcalde: Francisco Javier Sicluna Lletget.